རྒྱལ་སྤྱིའི་ཐོག་རྒྱ་ནག་དང་བྱང་ཀོ་རི་ཡ་གཉིས་ཀ་ལ་རྒྱབ་སྐྱོར་བྱེད་མཁན་ཉུང་ཤས་ལས་མེད་ལ།ཨུ་རུ་སུ་བར་གནས་སུ་ཡོད་ཀྱང་རྒྱ་ནག་དང་བྱང་ཀོ་རི་ཡ་གཉིས་ལ་དམག་གི་ལག་ཆ་དང་མཁོ་ཆས་ཐོག་ལ་རོགས་རམ་གང་ཐུབ་བྱེད་སྲིད།དེ་མིན་རྒྱལ་ཁབ་གཞན་རྣམས་ཀྱིས་ཕལ་ཆེར་ཨ་རི་དང་ལྷོ་ཀོ་རི་ཡ་གཉིས་ལ་རྒྱབ་སྐྱོར་བྱེད་སྲིད།དེ་ཡང་གལ་སྲིད་ཨ་རིས་དམག་འཁྲུག་བསླང་པ་ཡིན་ན།ཁོང་ཚོས་ཨ་རི་ལ་རྒྱབ་སྐྱོར་ཉུང་བ་བྱེད་ཅིང་།གལ་སྲིད་བྱང་ཀོ་རི་ཡས་དམག་འཁྲུག་འགོ་བཙུགས་པ་ཡིན་ན།ཁོང་ཚོས་ཨ་རི་ལ་རྒྱབ་སྐྱོར་ཤུགས་ཆེ་བ་བྱེད་ཀྱི་རེད།སྐབས་དེར་རྒྱ་ནག་གིས་རང་ཉིད་ཀྱི་ལྷོ་ནུབ་ཁྱིམ་མཚེས་རྒྱལ་ཁབ་ཁག་ལ་དོ་སྣང་དང་སེམས་ཚབས་བྱེད་ངེས་རེད།རྒྱ་གར་ལ་མཚོན་ན།རྒྱ་གར་རང་ཉིད་ཀྱི་ཕན་གནོད་ལ་ཐད་ཀར་འབྲེལ་བ་མེད་ཚེ་འཐབ་འཛིང་གང་རུང་ནང་ཐེ་བྱུས་བྱེད་ཀྱི་མེད།ཨ་རིའི་ཕྱོགས་གཏོགས་ནུབ་ཕྱོགས་རྒྱལ་ཁབ་དག་དང་ཞི་བདེ་རྒྱ་མཚོའི་ཁུལ་གྱི་རྒྱལ་ཁབ་ཁག་གིས་ཨ་རི་ལ་བསྟོད་བསྔགས་བྱེད་པ་དང་དམག་རོགས་ཕྲན་བུ་བྱེད་སྲིད།